Chromebookin ja perinteisen Windows- tai macOS-kannettavien paremmuus omassa käytössä riippuu pitkälti omista käyttötarpeista.
Jos teet valtaosan töistä verkkopohjaisissa sovelluksissa, kuten Google Docsissa, SalesForcessa tai GeForce Nowssa, silloin Chromebook hallitsee työnteon siinä missä kannettavatkin, koska kaikki prosessointi tapahtuu pilvessä.
Suomessa on lisäksi järjestään niin nopeat nettiyhteydet, ettei eroa juuri huomaa Chromebookin ja perinteisen kannettavan välillä pilvipalveluita käyttäessä.
Jos työskentelysi tapahtuu sen sijaan pääasiassa asennettavien sovellusten, kuten Microsoft Officen, Adobe Photoshopin tai Steamin, parissa, silloin Chromebookeista uupuu usein tehot näiden pyörittämiseen. Google Play -kauppapaikasta saatavat Android-sovellukset saattavat auttaa joidenkin näihin lukeutuvien tehtävien tekemisessä, mutta ne ovat harvoin samoja tai yhtä laadukkaita. Useimmissa tapauksissa Chrome OS ei pysty asentamaan samoja ohjelmia kuin perinteiset kannettavat tai MacBook, mikä tekee niistä huonon valinnan näissä tapauksissa.